Rue des Degrés

Rue des Degrés (Schodová ulica) je ulica v Paríži. Nachádza sa v 2. obvode. So svojou dĺžkou 5,75 metra je najkratšou ulicou v Paríži.

Poloha 
Ide o schodište sa 14 schodmi doplnené kovovým zábradlím, ktoré spájajú ulice Rue de Cléry pri č. 87 a Rue Beauregard pri č. 50.

Dejiny 
Rue des Degrés je jedna z ulíc, ktoré spájali cestu pozdĺž mestských hradieb Karola V. (dnešné Rue de Cléry) a šesť bášt. Do ulice nevedú z okolitých domov žiadne okná ani dvere (boli zamurované). Medzi dvomi vysokými múrmi vedie schodište, ktoré dalo ulici názov už v polovici 17. storočia.

Iné projekty

Externé odkazy 
 Ulica na stránkach Paríža

Zdroj 

Degrés